**Abonat indisponibil**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieri te-am sunat,

erai ocupată,

cineva a rămas agățat de-o secundă

și ne sorbea destinele, inocent,

la fel cum jucăm golf, uneori,

în weekend-urile de la sfârşitul lunii.

Azi te-am sunat din nou,

dar numărul tău a fost alocat altei persoane,

una care l-a dorit mereu

şi-l fila, ca pe cărţile de poker,

de când l-a văzut tipărit în inima mea.

“I just called to say how much I care…”

Acum nu ai credit în nicio reţea

și când vreau să notific

ca mi-am uitat cuvintele încrucișate

la tine, în poşeta albă

cu zâmbet idecent și nocturn,

robotul îmi repetă la nesfârşit:

“the number you called it is not available”.

Nu cred că are rost să mai încerc,

s-a dus bonusul de fidelitate,

mi-am uitat şi agenda lângă pian

şi mă tem că numărul scris pe coapsa ta

a fost șters de buzele unui străin.

“Te-am sunat doar să-ți spun că te iubesc”…

Din volumul Apasă tasta enter -

Editura Rovimed Publishers Bacău - 2013